Resep: Sjokolade-droomkoek - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Sjokolade-droomkoek
Hierdie sjokolade-droomkoek met drie lae vertoon soos 'n meesterstuk, maar is taamlik maklik om te maak.
3 koppie strooisuiker
6 teelepels vanilla-ekstrak
1½ koppie gesmelte botter
300 g fyngekapte donkersjokolade
Verhit die oond tot by 180°C. Voer drie ronde (20x20cm) koekpanne met bakpapier uit en bespuit goed met Spray 'n Cook.
Sif die droë bestanddele saam met 'n knippie sout. Verdeel die droë bestanddele tussen drie mengbakke. Plaas die eiers en strooisuiker in 'n dubbelkoker. Klop die mengsel totdat dit verdubbel in volume. Voeg die vanielje-ekstrak by.
Verdeel die eiermengsel tussen die drie mengbakke met die droë bestanddele. Vou goed in.
Gooi die beslag in die drie mengbakke oor in die koekpanne. Bak in die oond vir ongeveer 25 minute. Toets die koeke met 'n tandestokkie. As daar geen beslag op die tandestokkie agterbly nie, is die koeke gaar.
Plaas eenkant om af te koel.
Vulsel: Klop die vars room styf met 'n elektriese menger. Voeg lepelsvol Caramel Treat by die room en roer liggies deur. Dit is baie lekker as daar nog groot stukkies Caramel Treat tussenin is.
Verwyder die koeke uit die koekpanne wanneer hulle heeltemal afgekoel is. Plaas die onderste koek op 'n opdienkoekbord. Skep lepels vol van die roomvulsel op die onderste koek. Plaas die tweede koek bo-op die roomlaag en herhaal met die roomvulsel. Plaas die boonste koek op die roomlaag. Verkoel in die yskas vir 30 minute.
Bolaag: Verhit die vars room in 'n kastrolletjie totdat dit liggies prut. Plaas die stukkies donkersjokolade in 'n glasmengbak. Gooi die warm room bo-oor die sjokolade en roer tot goed deurgeroer en gesmelt is. Roer die eetlepel botter by. Plaas eenkant om af te koel vir sewe minute.
Die Ganache sal effe verdik. Gooi dit mildelik oor die koek sodat dit teen die kante afdrup. Plaas oornag in die yskas. Versier met vars vrugte of sjokoladekrulle.